Discussió:Revolució social espanyola de 1936

message: , el 7 oct 2009‎ vas afegir la plantilla de neutralitat. Creus que aquest article encara la mereix? Si és així, si us plau especifica què cal solucionar. Moltes gràcies.--QuimGil (disc.) 07:08, 23 feb 2014 (CET)
replies: text: No recordo exactament els motius de fa quatre anys, però després d'una lectura somera i pel poc que se del que va passar a Espanya l'estiu del 36, penso que està esbiaixat. En el sentit que no es fa cap esment del atacs a bens privats, sobretot els de l'església, però també contra "burgesos"; ni a les execucions extrajudicials comeses pels elements anarquistes durant aquest període revolucionari. Tal i com està escrit sembla més una descripció dels fets d'armes contra els facciosos pels elements "llibertaris" que no pas una descripció balancejada dels ets i uts d'aquesta revolta llibertària dins de la revolta colpista. Ras i curt, dona la sensació que els revolucionaris eren una mena de “paladins de la justícia social” i uns revolucionaris de despatx. Penso que caldria una profunda revisió d'aquest article ampliant els efectes perniciosos sobre la propietat privada (col·lectivitzacions forçades, cremes de convents), el dret a la vida (execucions extrajudicials) i les garanties processals (elements fonamentals en la concepció liberal de l'estat de dret); que van atacar alguns elements anarquistes, potser de forma incontrolada, aquells mesos d'estiu. Bestiasonica: enraonem? 11:15, 23 feb 2014 (CET)
replies: text: :Estic d'acord. Un problema relacionat amb això és la relació confusa d'aquest article amb altres veïns, que no deixa clar on s'hauria de tractar cada tema més a fons. Tenim Anarquisme_a_Espanya#Guerra i Revolució a Espanya, 1936-1939, Anarcosindicalisme a Catalunya durant la guerra civil, Guerra_Civil_Espanyola#Violència i repressió a la rereguarda republicana, Patrulles de control. A més, cal tenir en compte que alguns fets com les coŀlectivitzacions sí van estar directament relacionades amb la revolució, mentre que d'altres com la repressió a la reraguarda estan molt més barrejades amb els esdeveniments de la guerra civil en curs, i tampoc seria neutral adjudicar tota la responsabilitat a la revolució anarquista.--QuimGil (disc.) 01:33, 24 feb 2014 (CET)
replies: text: ::Una aproximació al punt de vista neutral també hauria d'explicar els efectes beneficiosos de les col·lectivitzacions, no només sobre la productivitat i bona gestió de les empreses col·lectivitzades, també sobre els efectes perniciosos de l'empresa capitalista sobre els drets dels treballadors, la seva salut i capacitat de participar en la governança econòmica de les empreses; així com el punt de partida d'extrema explotació, d'incompliment reiterat de les lleis laborals (especialment a Catalunya), de la deriva violenta generada pel pistolerisme, i de l'origen del capital en l'explotació colonial, la indústria de l'aiguardent i el tràfic d'esclaus (especialment en la indústria tèxtil). -- Dvdgmz(Escriu-me) 23:45, 22 gen 2017 (CET)

text: :: Companys; tenint en compte que la revolució social anarquista es va generar, principalment, a Catalunya, jo fusionaria aquest article amb Anarcosindicalisme a Catalunya durant la guerra civil. Què us sembla? --Gerhidt (disc.) 21:45, 16 des 2016 (CET)
replies: text: ::: Per mi si l'objecte dels dos articles ronda sobre la mateixa idea cap problema a fusionar-los. És més sembla un cas clar dels que es descriuen a Viquipèdia:Fusió. Si s'aconsegueix esclarir quin tret fonamental permet diferenciar en el redactat d'ambdós títol jo no m'oposaré a mantenir-los independentment, però sóc incapaç d'entendre quina diferència d'àmbit i abast hi ha entre aquests articles que proposa . Bestiasonica: enraonem? 09:10, 19 des 2016 (CET)
replies: text: :::: Fem una cosa; m'ho miro bé avui al vespre, i us comento què em sembla. Gràcies! --Gerhidt (disc.) 15:09, 19 des 2016 (CET)
replies: text: ::::: No tinc clar que s'hagin de fusionar i si ho fes ho faria en sentit contrari. El que es considera "revolució social" no va ser només a Catalunya, com a mínim va ser també al País Valencià i part de l'Aragó. I no va ser només anarcosindicalista, va ser "llibertària" en un sentit àmplia i compartida per part dels "socialistes" (com el POUM) i republicans (participació d'ERC en comitès revolucionaris i altres actuacions, per exemple). Tampoc cal considerar la CNT com homogèniament anarquista. Al títol no sé si posaria "espanyola", més aviat posaria "a Espanya", doncs la revolució no es podia considerar "espanyola" per les seves característiques i en canvi el marc on es donava retrospectivament sí que és el de l'estat espanyol. No sé si té sentit un article propi d'anarcosindicalisme a Catalunya durant la Guerra Civil, tot i que si penso en la perspectiva del lector generalista potser sí que podria resoldre un determinat interès de conèixer. -- Dvdgmz(Escriu-me) 23:55, 22 gen 2017 (CET)
replies: text: :::::: Estic d'acord amb en .--QuimGil (disc.) 14:23, 23 abr 2017 (CEST)
thread_title:  Neutralitat 

message: Per a començar a esclarir el camp, podríem acordar una divisió entre guerra i revolució, i una altra entre l'àmbit espanyol i el català. Guerra, política i economia estan ben barrejades, però podríem incidir més en el procés polític i militar en els articles sobre guerra, i incidir en els aspectes econòmics i socials de la revolució impulsada pels anarquistes. Per exemple, tot el tema de les milícies al front té més a veure amb la guerra que amb la revolució a la reraguarda, encara que les milícies fossin formades per anarquistes. Així tindríem Guerra_Civil_Espanyola (guerra - Espanya),  Ocupació franquista de Catalunya (guerra - Catalunya), Revolució social espanyola de 1936 (revolució - Espanya), Anarcosindicalisme a Catalunya durant la guerra civil (revolució - Catalunya).--QuimGil (disc.) 01:34, 24 feb 2014 (CET)
thread_title:  Organització d'articles sobre la guerra civil i la revolució